# **Kunngjøring av tilskudd til boligsosialt arbeid i 2016**

# **Kap. 0621 post 63**

Med forbehold om Stortingets budsjettvedtak, vil tilskuddsordningen for å forebygge og bekjempe bostedsløshet bli videreført i 2016.  
Kommuner som mottok tilskudd til boligsosialt arbeid i 2015, vil etter søknad kunne få videreført tilskudd til sine tiltak med forbehold om Stortingets budsjettvedtak.

**Alle landets kommuner kan søke om tilskudd.**

**Søknadsfrist: 1. februar 2016.**

Ny nasjonal strategi for boligsosialt arbeid (2014-2020) «Bolig for velferd» fokuserer på en særlig innsats overfor barnefamilier og unge. NAV-kontorene har et særskilt ansvar for å skaffe tilveie midlertidig bolig og bistå bruker med boligfremskaffelse. Et godt boligsosialt arbeid får positive konsekvenser for måloppnåelse innen arbeid, helse, utdanning og integrering. Hjelp til inntekt gjennom arbeid eller utdanning er ofte avgjørende for å lykkes med boligsosialt arbeid.

Hovedformålet med tilskuddet er å styrke og utvikle de ordinære tjenestene i kommunen i Arbeids- og velferdsforvaltningen, slik at den bedre kan ivareta og bistå bostedsløse og vanskeligstilte på boligmarkedet, særlig ungdom og barnefamilier.

Viktige innsatsområder i 2016 er

* å redusere bruken av midlertidige botilbud
* å legge til rette for et helhetlig boligsosialt arbeid lokalt
* tiltak overfor ungdom og yngre voksne i etableringsfasen
* tiltak ovenfor barnefamilier

Vi oppfordrer kommunene til interkommunalt samarbeid og å utvikle samarbeid med frivillige organisasjoner. Framskaffelse av varige botilbud, brukermedvirkning, bruk av individuell plan og etablering/styrkning av tverrfaglig samarbeid er sentrale elementer i det boligsosiale arbeidet som vil bli lagt vekt på i vurderingen av søknadene.

Vi anmoder om at søkere gjør seg kjent med regelverket for ordningen og søknadskriteriene. Søknadskriteriene ligger vedlagt årets søknadsskjema.

Søknadsprosedyrer

Utfylt søknadsskjema med eventuelle vedlegg sendes til respektivt fylkesmannsembete. Bydeler og tiltak i Oslo sender søknadsskjemaet via Byrådsavdeling for eldre og sosiale tjenester. Fylkesmannen sender en prioritert oversikt til Arbeids- og velferdsdirektoratet. Søknadene behandles i møter mellom Fylkesmannen og Arbeids- og velferdsdirektoratet.

**Tilskuddsforvaltningen samkjøres i størst mulig grad med øvrige tilskudd på fattigdomsfeltet.**

Husk at søknader som sendes per e-post uten godkjent elektronisk signatur også må sendes inn per brev.

|  |  |  |  |  |  |
| --- | --- | --- | --- | --- | --- |
|  |  |  |  |  |  |

|  |  |
| --- | --- |
|  |  |
|  |  |
|  |  |
|  |  |